[{"text_idx": "#000000", "text": "Datorren asterako ekitaldi berezi bezain polita antolatu dugu. Ane Garciak eta Eider Perezek \u2018Hitz esana\u2019 ikuskizuna ekarriko dute Hondarribira. Poesia, musika, gorputz adierazpena, performancea..."}, {"text_idx": "#000004", "text": "Blagan euskara elkarteak mikroipuin lehiaketa antolatu du Gau Beltzaren inguruan."}, {"text_idx": "#000006", "text": "Mikroipuinaren gaia IZUA izango da."}, {"text_idx": "#000008", "text": "Ipuinak e-mailez bidali beharko dira helbide honetara: euskarazblagan@gmail.comMezu bakoitzak bi artxibo izango ditu:Ipuina biltzen duen artxiboa, pdf formatuan. Artxiboari lanaren izenburua jarriko zaio, adibidez: izua.pdfLanaren izenburua eta egilearen datuak biltzen dituen artxiboa (izen-abizenak, jaiotze data, helbidea, telefono zenbakia eta helbide elektronikoa).Mezu elektronikoaren gaian hau jarri beharko da: \u201cBlagan: Gau beltza mikroipuin lehiaketa 2022\u201dEpea: 2022aren irailaren 28tik eta urriaren 14 arte.Epaimahaikideek artxibo bakarra jasoko dute, ipuinei dagokiena, anonimotasuna bermatzeko."}, {"text_idx": "#000012", "text": "Autoreak egiazko izen-abizenak aurkeztu behar ditu, goitizenik gabe."}, {"text_idx": "#000018", "text": "Informazio gehiagorako edo zalantzak argitzeko, jarri harremanetan Blagan euskara elkartearekin: "}, {"text_idx": "#000019", "text": "Eskerrak eman nahi dizkiegu lehiaketako esponsor eta laguntzailei:"}, {"text_idx": "#000020", "text": "Proposamen berri bat dugu urrirako: \u2018Bi arnas\u201d dokumentala. Filma aurkezteko Kima Arzuaga ekoizlea gonbidatu dugu."}, {"text_idx": "#000022", "text": "\u201cButterfly effect (Gizateriaren hegaldia)\u201d antzerkia, azaroak 28an."}, {"text_idx": "#000023", "text": "Astebururako antolatutako ekitaldi gehienak atzeratu egingo dira, eguraldi iragarpenak eta herrian Kobid-19aren egoera dela eta. Baina, kontutan izan igande arratsaldeko ekitaldia bere horretan mantenduko dugula: \u201cButterfly effect (Gizateriaren hegaldia)\u201d, 18:00retan Kultur Etxean Alde zaharrean, sarrerak dohainik izango direlarik."}, {"text_idx": "#000025", "text": "Ostegunean, irailak 30, arratsaldeko zazpi t\u2019erdietan, Hondarribiko kultur etxean \u201cJune Jordan\u201d-en poema hautatuen liburuaren aurkezpena izango dugu Ane Garcia Lopez-en eskutik."}, {"text_idx": "#000027", "text": "20 bat lagun bildu ginen, giro ederrean, pasa den otsailaren 12an kultur etxean Yurre Ugartek (gidoia) eta Joseba Larratxek (marrazkiak) elkarlanean sortutako \u201cJoana Maiz\u201d komiki gomendagarriaren aurkezpenean. Aurkezle lanetan, bikain, Kote Guevara liburuzain eta Blagankidea."}, {"text_idx": "#000032", "text": "Solasaldian zehar, eleberriaren sortzen prozesuan zentratu dira egileak batez ere: pertsonaiak aletu dituzte (lehen mailakoak eta bigarren mailakoak), tramak, lokalizazioak (Irun eta Bilbo)... beti ere komikiaren barrenak gehiegi ez azaleratzeko asmoarekin, inoren irakurraldia ez zapuzteko."}, {"text_idx": "#000033", "text": "Harriet editorialarekin argitaratu dute, euskarazko eta gaztelaniazko bertsioetan, eta, oraingoz behintzat, euskarazko bertsioa gehiago ari da mugitzen, nabarmen. Horren arrazoiak izan daitezke zirkuitu ezagunagoa dela bi egileentzat eta aurrez aurreko lan handiagoa egin dezaketela euskarazko bertsioa aurkeztuz babesteko. Arrakasta handiz beti ere, horren erakusle da bigarren edizioa prestatzen ari direla euskarazko bertsioarentzat, eta prestatzen ari direla frantsesezko eta portugeseko bertsioak ere, eta ingelesezkoa ere bidean omen dago."}, {"text_idx": "#000034", "text": "Eta zu, zeren zain zaude irakurtzeko? nork daki, komiki kategoriako lehen Euskadi saria izango da akaso..."}, {"text_idx": "#000035", "text": "Blagan taldeko Egunean Behin lehiaketako otsaileko irabazleek jaso dute bere alea (edo jasoko dute kalera irtetzen uzten digutenean...)."}, {"text_idx": "#000040", "text": "Aldiriko arnas bizigarri horren lagin polita eskaini digu Topatu.eus gazte proiektu komunikatiboak Zizelkariak izeneko dokumentalarekin. Euskal Herriko periferia erdigunera ekartzea helburua duen filmak gure geografiaren ertzetan hainbat mugimenduetan lanean ari diren sei gazteri ahotsa ematen die."}, {"text_idx": "#000042", "text": "Dokumentalak adierazten digu lur egurtua dela gurea eta sei gazte euskaldun hauek, ertzetako lur egurtuan jaio eta hazitakoak, arrotz sentitu izan direla kontatzen digute. Tuterako mugimendu feministako kidea den Edurne Sanchezek euskaraz hitz egiteaz lotsatzen zela aipatzen du. Euskaraz hitz egiteagatik oso markatua sentitu izan dela eta euskaldun gisa jasaten zuen zapalkuntza horretatik bizitu zuen feminismoaren beharra. Martta Irigoien gazteak dantza eta antzezpenarekin gorpuzten du euskara Amikuzen. Gazteek modu kolektiboan euskara Baxenafarroako paisaian gorpuzten dute Libertimenduaren bidez eta Irigoienen ustez, oso garrantzitsua da gorputza plazara eramatea euskaraz sortu den zerbaiten bidez. Irunberriko gazte musikaria den Ibai Osinagak ere euskaraz abestea hautu politiko gisa hartzen du."}, {"text_idx": "#000043", "text": "Antzera mintzo dira Maika Alfaro, Jon Maruri eta Arkaitz Lo\u0301pez: despopulatzeaz, prekarietateaz, etxe hutsen arazoaz, langabeziaz, turismoaren arriskuez... Alduden, Ezkerraldean, Arabar Errioxan, Amikuzen, Irunberrin edo Erriberan bizi duten errealitate soziopolitikoa aldatu nahi duten euskal hiztun gazteak dira. Sei ertz, sei ahots, sei borroka. Lur egurtuan jaio eta zizelkari bihurtu diren sei gazte."}, {"text_idx": "#000044", "text": "Lur eta hizkuntza egurtua da gurea, eta Hondarribiko Gaztetxera bertaratu ginenon artean solasaldia interesgarria sortu zen. Filmean agertzen diren Tutera, Amikuze edo Ezkerraldeko gazteak \u201ceuskararen periferia geografikoan\u201d erraz kokatzen ditugu. Baita Maule, Gasteiz edo Balmasedakoak ere. Azpeitia, Tolosa edo Oiartzun, ordea, erdigunean kokatuko genituzke. Baina, non ipiniko genuke Hondarribia? Euskararen erdigunea al da txol herri eder garbi hau? Non kokatuko zenuke Hondarribian euskaraz aritu nahi dutenak? Gizartearen erdigunean ala periferian? Zer gara euskal hiztunak Hondarribian erdigune ala ertz?"}, {"text_idx": "#000045", "text": "Ez dut uste garrantzi handiegirik duenik galdera horien erantzun zehatza zein den jakitea. Susmoa dut euskaraz aritu nahi dugun guztiok nahiko periferikoak garela, horregatik erdigunea eta ertza non kokatzen dugun baino, euskaraz lasai, lotsarik gabe eta lotsagabe egiten duten hiztunak behar ditugu: Alduden, Orion, Irunberrin eta Markinan. Hondarribian ere denon ekarpena ezinbestekoa da: kaletar, zahar, etorriberri, haur, gazte, kanpotar, baserritar, ban\u0303ista ala gazte."}, {"text_idx": "#000046", "text": "Zizelkariak dokumentalean euskaraz hitz egiten duten gazteak agertzen dira; Tutera, Arberatz, Mamariaga, Aldude, Irunberri eta Moretan euskaraz mintzo direnak. Askotan, kexu aritzen gara gazteen hizkuntza (eta bestelako) praktiken inguruan. Belaunaldien arteko kritikak ohikoak izaten dira, baina, ertz izendatzen ditugun herri horietan bezala, Hondarribian ere baditugu zizelkariak diren gazteak: Psilocyben musika sortzen, Billabak abesbatzan kantuan, mugimendu feministan berdintasunaren alde lanean, Gaztetxean ekimen ezberdinak antolatzen, eta beste hainbat eta hainbat ekimen sustatzen, herrian eta herritik kanpo."}, {"text_idx": "#000047", "text": "Geroa zizel, giroa pizten abesten du Olatz Salvadorrek Zizelkariak dokumentalerako egindako abestian. Hondarribian ere jarrai dezagun euskarazko giroa pizten, oraingo eta geroko zizelkari euskaldunak erdigune izan daitezen."}]